text: [{"text_idx": "#000003", "text": "605: Salaata Halkanii keessatti Basmalaa ol qaban moo gad qaban?"}, {"text_idx": "#000004", "text": "Gaafii Masjiida Heddu keessatti wayta salaatan, Basmalaa Qur\u2019aanaa ol qabatanii hin qara\u2019an. Ulamaa\u2019iin gariin Basmalaan qaama Suuraa Faatihaati jedhan, Salaata keessatti Bismillaah jechuu tana dhiisanii faatihaa qofa qara\u2019uun akkamitti laallam. Bismillaahiin eega faatihaarraa taate, maaliif irraa dhiisan?"}, {"text_idx": "#000005", "text": "Deebisaa: Basmalaa gad qabatanii qara\u2019uun waan rakkoo qabuu miti. Sunnaa Rasuula (SAW) irraa mirkanaawe. Khulafaa\u2019onnis waan kana itti dalaganii jiran. Ammoo gad qabatanii qara\u2019uu jechuun dhiisuu jechuu miti. wayta salaatatti seenan basmalaa sagalee gad qabatanii qara\u2019anii, Faatihaa ammoo ol fudhatanii qara\u2019an."}, {"text_idx": "#000006", "text": "Gama birootiin Basmalaa ol qabanii qara\u2019uunis salaata hin balleessu. Gama lameenittuu salaanni numa taha. Garuutuu kan irra beekamaa taheefi, kan irra caalaa hayyootaatiin hordofamu, basmalaa gad qabanii qara\u2019uudha."}, {"text_idx": "#000007", "text": "Basmalaan Suuraa Faatihaa irraa lakkayamti moo suuraa faatihaatiraa hin laakkayamtu gaafii jedhuuf ammoo, dhimma kanarratti yaada adda addaatu jira. warri basmalaan suuraa faatihaatirraahii miti jedhan ni jiru. Garuu dubbiin irra fudhatama qabu, Basmalaan Faatiharraa tahuu mirkaneessa. Akka hundattuu basmalaa gadi qabanii qara\u2019an malee hin dhiisan."}, {"text_idx": "#000008", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000009", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]